CELEX: 62019TN0031
Language: ro
Date: 2019-01-15 00:00:00
Title: Cauza T-31/19: Acțiune introdusă la 15 ianuarie 2019 – AF/FRA

18.3.2019   
            
            
               RO
            
            
               Jurnalul Oficial al Uniunii Europene
            
            
               C 103/50
            
         
      Acțiune introdusă la 15 ianuarie 2019 – AF/FRA
      (Cauza T-31/19)
      (2019/C 103/65)
      Limba de procedură: engleza
      
         Părțile
      
      
         Reclamantă: AF (reprezentanți:: L. Levi și N. Flandin, avocați)
      
         Pârâtă: Agenția pentru Drepturi Fundamentale a Uniunii Europene (FRA)
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtei din 9 mai 2018 de stabilire a unei liste a agenților temporari eligibili pentru exercițiul de reîncadrare 2017, în care nu figurează numele reclamantei;
               
            
                  —
               
               
                  dacă este cazul, anularea de asemenea a deciziei FRA primite de reclamantă la 5 octombrie 2018 prin care a fost respinsă contestația formulată de aceasta împotriva deciziei din 9 mai 2017 menționate mai sus;
               
            
                  —
               
               
                  obligarea la repararea prejudiciului material suferit de reclamantă;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv se întemeiază pe încălcarea articolului 54 din Regimul aplicabil celorlalți agenți ai Uniunii Europene (denumit în continuare „RAA”), precum și a articolului 30 din anexa XIII la statut și a articolului 3 din Decizia Consiliului de administrație al FRA nr. 2016/01 de stabilire a dispozițiilor generale de punere în aplicare în ceea ce privește articolul 54 din RAA.
               
            
                  2.
               
               
                  Al doilea motiv se întemeiază pe încălcarea dreptului la bună administrare prevăzut la articolul 41 din Carta drepturilor fundamentale a Uniunii Europene.
               
            
                  3.
               
               
                  Al treilea motiv se întemeiază pe încălcarea principiilor securității juridice și încrederii legitime.